Zelenski dezvăluie ce ultimatum i-a dat Putin, în primele zile ale războiului. Președintele rus voia să-și pună o rudă prin alianță drept lider la Kiev. „Le-am zis să se ducă naibii”
Volodimir Zelenski a confirmat, pentru prima dată, ce i-au cerut rușii, la începutul războiului, ca să oprească atacul și să facă pace. Unele dintre solicitări le-au spus public liderii de la Moscova, dar președintele ucrainean a confirmat un zvon care circulă de trei ani, anume că Putin avea deja omul care urma să fie noul președinte al Ucrainei subjugate.